Държавен вестник, бр. 66, 2010 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  66
Организира пътувания и придружава потре­
бителя до работното му място, при разходка и 
посещение на кино, театър, концерти, църква и др.
Социалният асистент съдейства за извършване 
на дребни ремонти в дома, както и за закупуване 
на продукти, материали и вещи.
В работата си използва указания, свързани със 
социалната услуга, работна документация – ин­
дивидуален работен план, седмичен график на 
извършените дейности и др., средства за комуни­
кация с институции, близки; помощни средства, 
компютърна техника, лични предпазни средства 
при необходимост.
Социалният асистент носи отговорност за жи­
вота и здравето на лицето, за което се грижи, в 
рамките на работното време и на компетенциите 
си, за опазване на имуществото на семейство­
то или обществената институция. Социалният 
асистент трябва да проявява конфиденциалност 
при работа с личните данни или с персонална 
информация, свързана с потребителя и неговото 
семейство и близки.
Социалният асистент трябва да проявява ло­
ялност и толерантност към възрастовите, етниче­
ските, религиозните и други различия, емпатия, 
търпение, емоционална стабилност. Необходимо 
е да има добри обноски и приветлив външен вид. 
Социалният асистент, работещ с деца, трябва да 
умее да привлече вниманието и да спечели дове­
рието на детето. 
Най-често той работи в дома на потребителя, 
при различни условия – отдалеченост от общест­
вени места и учреждения, хигиена на жилището, 
състояние на електрическата и на ВиК инсталация 
и системи, на битовата техника и др. 
Социалният асистент предоставя услуги почасо­
во по график, разработен от доставчика на услугата.
2.2. Възможности за продължаване на профе­
сионалното обучение.
Придобилият втора степен на професионална 
квалификация по професията „Социален асистент“ 
може да продължи обучението си по професията 
„Сътрудник социални дейности“ за придобиване 
на трета степен на професионална квалификация, 
като част от обучението му по задължителната 
професионална подготовка се зачита.
2.3. Възможности за професионална реализация 
съгласно Националната класификация на профе­
сиите и длъжностите (НКПД) в Република Бълга­
рия, утвърдена със Заповед № 742 от 27.12.2005 г., 
Заповед № 416 от 08.06.2006 г., Заповед № 884 от 
07.11.2006 г., Заповед № 969 от 28.12.2007 г., За­
повед № 01/1114 от 30.12.2008 г. и Заповед № РД 
01/1082 от 30.12.2009 г. на министъра на труда и 
социалната политика – лицата, придобили втора 
степен на професионална квалификация по про­
фесията „Социален асистент“, могат да заемат 
длъжностите 5133-1001 Домашен санитар; 5133-1002 
Личен асистент; 5133-1003 Обслужващ болни; 5133-
1004 Социален асистент; 5133-1005 Разносвач на 
храна; 5132-1001 Болногледач; 5131-3001 Бавачка; 
5131-1005 Детегледачка, както и други длъжности, 
включени при актуализиране на НКПД.
3. Цели на обучението
3.1. Цели на обучението по общата задължител­
на професионална подготовка – единна за всички 
професионални направления.
След завършване на обучението по професията 
обучаваният трябва да:
 познава и прилага основните правила за 
безопасна работа на работното място;
 разпознава рисковите ситуации в своята ра­
бота и да прилага адекватни поведенчески модели;
 осъществява ефективна комуникация при 
изпълнение на трудовата си дейност в работен 
екип – да умее да формулира проблеми, да задава 
въпроси, да представя случай от практиката си, да 
води необходимата за отчетността документация;
 познава държавните институции, ангажирани 
със социалната политика, и техните регионални 
структури;
 познава правата и задълженията си като участ­
ник в трудовия процес съгласно Кодекса на труда;
 познава и прилага общите правила за работа 
с компютър, да умее да ползва ел. поща и про­
грамни продукти за създаване на документи, да 
намира информация в интернет.
3.2. Цели на обучението по отрасловата задъл­
жителна професионална подготовка – единна за 
всички професии от професионално направление 
„Социална работа и консултиране“.
След завършване на обучението по професията 
обучаваният трябва да:
 познава законовата и подзаконовата норма­
тивна база по отношение на: социалните услуги в 
общността (свързани с обучението и образованието 
на деца със специални образователни потребности; 
социално подпомагане; закрила на детето; работа 
с хора с увреждания; насърчаване на заетостта);
 улеснява взаимодействието между потре­
бителите на социални услуги и външни лица, 
институции, организации;
 познава и ползва документацията, задължи­
телна за организацията – доставчик на социални 
услуги;
 познава и ползва стандартите и критериите за 
извършване на изпълняваната социална дейност;
 информира потребителите на социални услуги 
за техните права;
 познава и спазва професионалната етика в 
социалната работа.
3.3. Цели на обучението по специфичната за 
професията „Социален асистент“ задължителна 
професионална подготовка.
След завършване на обучението по професията 
обучаваният трябва да:
 познава и прилага стандартите и критериите 
за предоставяне на услугата „Социален асистент“;
 организира и подпомага потребителя при 
участието му в занимания в дома или извън него 
(обучаваща институция, работно място и др.);
 разбира договорните отношения между соци­
ален асистент и доставчик на услугата;
 съдейства на потребителите при подаване на 
документи в институции за социална подкрепа, 
заплащане на данъци и такси;
 подкрепя потребителите в бита и ежедневните 
им дейности;
 съдейства на потребителя при общуване и 
поддържане на социални контакти с хора, инсти­
туции и организации;
 оказва първа долекарска помощ в ситуации 
на риск за здравето и живота на потребителя и да 
уведомява семейството и необходимите институции;